# Алонсо де Охеда

### от Уикипедия, свободната енциклопедия

Алонсо де Охеда испански изследовател
Роден: | ок. 1466 Куенка, Испания
Починал: | 1516 Санто Доминго, дн. Доминиканска република

Алонсо де Охеда (ок.1465 - 1515) е испански пътешественик, роден в благородническо семейство в Куенка.

Де Охеда произлиза от обедняло благородно семейство. Започва кариерата си със служба при графовете на Медина Сидония. Благодарение на патронажа на Хуан Родригес де Фонсека, архиепископ на Бургос Де Охеда се включва във втората експедиция на Хрисофор Колумб до Новия свят през 1493, в която се отличава в битките с туземците. Връща се в Испания в 1496.

След три години, в 1499, той отново пътува до Новия свят със своя собствена експедиция от три кораба, придружаван от космографа Хуан де ла Коса и Америко Веспучи. След триседмично пътуване експедицията стига до Южна Америка при устието на Ориноко, акостира на Тринидад и други места и открива залив, който Де Охеда кръщава Венецуела (Малката Венеция), тъй като напомня Венецианския залив. След това експедицията се отправя към остров Испаниола, където има конфликт с хората от експедицията на Христофор Колумб. При връщането си в Испания в 1500 Де Охеда отвежда в Европа много туземци, които продава като роби.

В Испания Де Охеда организира нова експедиция, която тръгва от Кадис в 1502 и акостира на Американския континент на място, наречено Санта Круз. Тук експедицията основава колония, която обаче скоро е ликвидирана, тъй като е в нарушение на папската була разделяща света между Португалия и Испания. При завръщането си в Испания Де Охеда е осъден да плати голяма глоба. При обжалването е оправдан.

Де Охеда отново заминава за Испаниола, където се намира Хуан де ла Коса. От там той моли правителството за разрешение за основаване на колония на материка между Кабо де Вела и Залива Ураба. След получаването на разрешение се връща в Испания и организира третата си последна експедиция в 1509. В експедицията му участва Франсиско Писаро, бъдещият покорител на Перу. С около 300 души той отплува от Испаниола, за да влезе във владение като губернатор на Нова Андалусия - територията между заливите Ураба, (Дариенския залив) и Маракаибо. Де Охеда акостира в близост до мястото, на което днес се намира град Картахена със 70 души, за да залови индианци за роби. Туземците избиват експедиционната част и избиват всички, като се спасяват само Де Охеда и още един войник. Де Охеда основава колонията Сан Себастиан. На път за Испаниола за провизии Де Охеда корабокрушира и след големи изпитания се добира до Санто Доминго, където умира.

## [редактиране] Произход

Българският изследовател Иван Димитров твърди в серия свои публикации, че Алонсо де Охеда е от български произход и го идентифицира с Драган да Лихнида (Драган Охридски). Като доказателство привежда факта, че според някои източници когато се разгневи, Охеда ругаел на непознат език.

## [редактиране] Външни препратки

- Alonso de Ojeda Страница за Алонсо ди Охеда. Включва портрет и карти.
- Алонсо ди Охеда в The Catholic Encyclopedia

Взето от „http://bg.wikipedia.org../../../%D0%B0/%D0%BB/%D0%BE/%D0%90%D0%BB%D0%BE%D0%BD%D1%81%D0%BE_%D0%B4%D0%B5_%D0%9E%D1%85%D0%B5%D0%B4%D0%B0_60a8.html“.

Категории: Изследователи | Испанци

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- Italiano
- Nederlands
- Polski
- Português
- Svenska